CELEX: 62016CA0102
Language: mt
Date: 2017-12-20 00:00:00
Title: Kawża C-102/16: Sentenza tal-Qorti tal-Ġustizzja (L-Għaxar Awla) tal-20 ta’ Diċembru 2017 (talba għal deċiżjoni preliminari tar-Raad van State – il-Belġju) – Vaditrans BVBA vs Belgische Staat (Rinviju għal deċiżjoni preliminari — Trasport bit-triq — Perijodi tal-mistrieħ tax-xufier — Regolament (KE) Nru 561/2006 — Artikolu 8(6) u (8) — Possibbiltà li jittieħed il-perijodu ta’ mistrieħ ta’ kuljum u l-perijodu ta’ mistrieħ imnaqqas ta’ kull ġimgħa ’il bogħod mill-bażi u f’vettura — Esklużjoni tal-perijodi regolari ta’ mistrieħ ta’ kull ġimgħa)

26.2.2018   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 72/8
            
         Sentenza tal-Qorti tal-Ġustizzja (L-Għaxar Awla) tal-20 ta’ Diċembru 2017 (talba għal deċiżjoni preliminari tar-Raad van State – il-Belġju) – Vaditrans BVBA vs Belgische Staat
   (Kawża C-102/16) (1)
   
   ((Rinviju għal deċiżjoni preliminari - Trasport bit-triq - Perijodi tal-mistrieħ tax-xufier - Regolament (KE) Nru 561/2006 - Artikolu 8(6) u (8) - Possibbiltà li jittieħed il-perijodu ta’ mistrieħ ta’ kuljum u l-perijodu ta’ mistrieħ imnaqqas ta’ kull ġimgħa ’il bogħod mill-bażi u f’vettura - Esklużjoni tal-perijodi regolari ta’ mistrieħ ta’ kull ġimgħa))
   (2018/C 072/09)
   Lingwa tal-kawża: l-Olandiż
   
      Qorti tar-rinviju
   
   Raad van State
   
      Partijiet fil-kawża prinċipali
   
   
      Rikorrenti: Vaditrans BVBA
   
      Konvenut: Belgische Staat
   
      Dispożittiv
   
   
               1)
            
            
               L-Artikolu 8(6) u (8) tar-Regolament (KE) Nru 561/2006 tal-Parlament Ewropew u tal-Kunsill, tal-15 ta’ Marzu 2006, dwar l-armonizzazzjoni ta’ ċerta leġiżlazzjoni soċjali li għandha x’taqsam mat-trasport bit-triq u li jemenda r-Regolamenti tal-Kunsill (KEE) Nru 3821/85 u (KE) Nru 2135/98 u li jħassar ir-Regolament tal-Kunsill (KEE) Nru 3820/85, għandu jiġi interpretat fis-sens li xufier ma jistax jieħu l-perijodi regolari ta’ mistrieħ ta’ kull ġimgħa msemmija fl-imsemmi Artikolu 8(6) fil-vettura.
            
         
               2)
            
            
               L-eżami tat-tieni domanda li saret ma wera ebda element ta’ natura li jolqot il-validità tar-Regolament Nru 561/2006 fid-dawl tal-prinċipju ta’ legalità fil-qasam kriminali kif stabbilit fl-Artikolu 49(1) tal-Karta tad-Drittijiet Fundamentali tal-Unjoni Ewropea.
            
         
      (1)  ĠU C 165, 10.05.2016.